FI
C 15/28
Euroopan unionin virallinen lehti
16.1.2023
Pääasian asianosaiset Kantaja: AB Vastaaja: Finanzamt Köln-Süd
Ennakkoratkaisukysymys Onko 1.6.2002 voimaan tulleen Euroopan yhteisön ja sen jäsenvaltioiden sekä Sveitsin valaliiton sopimuksen (1) henkilöiden vapaasta liikkuvuudesta (vapaata liikkuvuutta koskeva sopimus) määräyksiä ja erityisesti sen 7 ja 15 artiklaa, luettuina yhdessä kyseisen sopimuksen liitteessä I olevan 9 artiklan (yhdenvertainen kohtelu) 2 kohdan kanssa, tulkittava siten, että ne ovat esteenä jäsenvaltion säännöstölle, jonka mukaan työntekijät, jotka ovat EU:n tai ETA:n jäsenvaltion (mukaan lukien Saksa) kansalaisia ja joiden kotipaikka tai vakituinen asuinpaikka on Saksassa tai muussa EU-/ETA-valtiossa, voivat vapaaehtoisesti tehdä Saksassa saatuja veronalaisia palkkatuloja koskevan veroilmoituksen (veroilmoitukseen perustuva verotus) erityisesti saadakseen tuloveron palautuksen, jota varten otetaan huomioon kulut (tulonhankkimiskulut) ja ennakonpidätysmenettelyssä pidätetty saksalainen palkkatulovero, mutta jonka mukaan tämä oikeus evätään Sveitsissä asuvilta Saksan ja Sveitsin kansalaisilta?
(1)
EUVL 2002, L 114, s. 6.
Ennakkoratkaisupyyntö, jonka Bundesarbeitsgericht (Saksa) on esittänyt 10.10.2022 – JK v.
Kirchliches Krankenhaus (Asia C-630/22) (2023/C 15/30) Oikeudenkäyntikieli: saksa Ennakkoratkaisua pyytänyt tuomioistuin Bundesarbeitsgericht
Pääasian asianosaiset Kantaja, vastapuoli ja Revision-menettelyn valittaja: JK Vastaaja, valittaja ja Revision-menettelyn vastapuoli: Kirchliches Krankenhaus
Ennakkoratkaisukysymykset 1) Onko unionin oikeuden ja erityisesti yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (1), kun otetaan huomioon Euroopan unionin perusoikeuskirjan 21 artikla, mukaista kansallinen lainsäädäntö, jonka mukaan yksityinen organisaatio, jonka eetos perustuu uskontoon, a) voi pitää henkilöitä, jotka ovat ennen työsuhteen syntymistä eronneet tietystä uskonnollisesta yhdyskunnasta, soveltumattomina sen palvelukseen, tai b) voi vaatia sen palveluksessa työskenteleviltä henkilöiltä, että he eivät ole ennen työsuhteen syntymistä eronneet tietystä uskonnollisesta yhdyskunnasta, tai c) voi asettaa työsuhteen jatkumisen edellytykseksi sen, että sen palveluksessa työskentelevä henkilö, joka on ennen työsuhteen syntymistä eronnut tietystä uskonnollisesta yhdyskunnasta, liittyy siihen uudelleen, kun se ei muutoin edellytä, että sen palveluksessa työskentelevät henkilöt kuuluvat kyseiseen uskonnolliseen yhdyskuntaan?